**SMERNICE O NAČINU REALIZACIJE NASTAVE IZ MEDICINSKE FIZIOLOIGIJE U ŠKOLSKOJ 2020/21. god.**

Poštovane koleginice i kolege,

Dobrodošli na nastavu iz Medicinske fiziologije u školskoj 2020/21 god.

Nastava će se odvijati u vidu predavanja, seminara i vežbi.

Za potrebe teoretske nastave, studenti su podeljeni u grupe, a za svaku od grupa je zadužen jedan nastavnik. Za potrebe praktične nastave (vežbe), grupe su dodatno podeljene na podgrupe (A i B), a za svaku od podgrupa je, pored nastavnika, zadužen i jedan asistent.

Spisak studenata po grupama je istaknut na sajtu fakulteta, a detaljan spisak po podgrupama će biti istaknut nakon upisa studenata koji ispite polažu u vanrednom oktobarskom roku.

**DINAMIKA RADA**

**Nastavni materijali za sve vidove nastave (predavanja, seminari, vežbe) biće dostupni na platformi Retikulum na kursu: IAS - Medicinska fiziologija 2020/21, za datu nedelju nastave od ponedeljka u 08:00, pa sve do završetka nastave.**

*Primer: Sadržaji prve nedelje nastave biće dostupni od ponedeljka 05.10.2020. u 08:00.*

**OBLICI NASTAVE I STUDENTSKA ZADUŽENJA**

**Predavanja i seminari iz Medicinske fiziologije u školskoj 2020/21. god. odvijaće se u onlajn okruženju platforme Retikulum i biće dostupni na kursu: IAS - Medicinska fiziologija 2020/21.**

1. **PREDAVANJA** će biti postavljana u formi video prezentacije sa pratećim audio snimkom.
2. **SEMINARI** će biti dostupni u formi prezentacija, od datuma naznačenog u istaknutom rasporedu, počev od 26.10.2020. god.

Kako bi ispunili svoja zaduženja za konkretni **seminar,** studenti su u obavezi da:

* obrade seminar na osnovu postavljene prezentacije i zvanične literature (**svi studenti**)
* samostalno kreiraju ppt prezentaciju (za svaki seminar biće zaduženo 2-3 studenta)
* u pripremi svojih prezentacija studentima je dozvoljeno da koriste već postavljene prezentacije i preporučenu literaturu, u dogovoru sa svojim nastavnikom
* aktivnost na seminarima ocenjivaće se sa maksimalno 3 boda po semestru (6 za celu školsku godinu)
1. **VEŽBE** će se odvijati kombinovano: u onlajn okruženju i uživo u Vežbaonicama Institita za medicinsku fiziologiju, prema rasporedu koji će biti istaknut, a počev od 19.10.2020. god.

Kako bi ispunili svoja **zaduženja za vežbe,** studenti su u obavezi da:

* pre dolaska na nastavu u vežbaonicama, savladaju gradivo iz lekcije koja će biti postavljena na onlajn platformi Retikulum nedelju dana pre termina planiranog za izvođenje vežbe. Uslov za prisustvo na praktičnoj nastavi u vežbaonicama biće savladana onlajn lekcija, a studentima koji ne budu savladali onlajn lekciju neće biti dozvoljeno prisustvo na vežbama;
* pripreme vežbu na osnovu gradiva iz praktikuma;
* poseduju „Praktikum za medicinsku fiziologiju I deo (III semestar)“;
* prisustvuju svakom terminu praktične nastave u vežbaonicama Instituta;
* svom asistentu, na prvoj vežbi, dostave popunjeni karton za nastavu sa zalepljenom slikom

Prisustvo na vežbama je obavezno, što će se evidentirati u studentskom evidencionom kartonu. Aktivnost na vežbama ocenjivaće se sa maksimalno 2 boda po semestru (4 za celu školsku godinu).

**Pravila ponašanja na vežbama** iz Medicinske fiziologije:

* Praktična nastava će se odvijati u vežbaonicama Instituta za medicinsku fiziologiju prema rasporedu, počev od 19.10.2020. god.
* Studenti će biti podeljeni u podgrupe, o čemu će blagovremeno biti obavešteni.
* Studenti su u obavezi da na vežbu dođu 5 min ranije kako bi se pre ulaska u vežbaonice bezkontaktnim termometrom izvršilo merenje telesne temperature svim studentima.
* Studenti su u obavezi da garderobu odlože u posebnoj prostoriji u centralnom holu Histofiziološkog Instituta. Unošenje garderobe, torbi, hrane i pića u vežbaonice Instituta je strogo zabranjeno.
* Obavezno je nošenje belog mantila i zaštitnih maski.
* Strogo je zabranjena upotreba mobilnih telefona.
* Prilikom dolaska na prvu vežbu, potrebno je dostaviti potpisan dokument „Saglasnost“ (dokument je dostupan za preuzimanje na platformi Retikulum).
* U cilju ispunjenja propisanih epidemioloških mera, OBAVEZAN je dolazak studenata ISKLJUČIVO u terminu vežbi koji im je dodeljen rasporedom. Dolazak na vežbe u bilo kom drugom terminu je STROGO JE ZABRANJEN.

Ukoliko imate dodatnih pitanja i nejasnoća u vezi sa gradivom, možete se obratiti svom nastavniku i asistentu **putem odgovarajućeg FORUMA.** Forum je mesto na kome možete ostvarivati interakciju sa svojim nastavnicima i asistentima.

Želimo vam srećan i uspešan rad!

Katedra za medicinsku fiziologiju